CELEX: 62013CN0570
Language: hr
Date: 2013-11-06 00:00:00
Title: Predmet C-570/13: Zahtjev za prethodnu odluku koji je 6. studenoga 2013. uputio Verwaltungsgerichtshof (Austrija) — Karoline Gruber

25.1.2014   
            
            
               HR
            
            
               Službeni list Europske unije
            
            
               C 24/5
            
         Zahtjev za prethodnu odluku koji je 6. studenoga 2013. uputio Verwaltungsgerichtshof (Austrija) — Karoline Gruber
   (Predmet C-570/13)
   2014/C 24/09
   Jezik postupka: njemački
   
      Sud koji je uputio zahtjev
   
   Verwaltungsgerichtshof
   
      Stranke glavnog postupka
   
   
      Žalitelj: Karoline Gruber
   
      Tuženo tijelo: Unabhängiger Verwaltungssenat für Kärnten
   
      Intervenijent: EMA Beratungs- und Handels GmbH
   
      Druga stranka u postupku: Bundesminister für Wirtschaft, Familie und Jugend
   
      Prethodna pitanja
   
   
               1.
            
            
               Je li u suprotnosti s pravom Unije, osobito s Direktivom 2011/92/EU Europskog parlamenta i Vijeća od 13. prosinca 2011. o procjeni učinaka određenih javnih i privatnih projekata na okoliš (Direktiva 2011/92) (1) te njezinim člankom 11. nacionalni pravni propis prema kojem rješenje kojim se utvrđuje da se za određeni projekt ne mora provesti procjena učinka na okoliš, proizvodi obvezujući učinak i za susjede koji u prethodnom postupku utvrđenja nisu imali položaj stranke te vrijedi za njih u sljedećem postupku odobrenja, čak i kada oni mogu podnijeti prigovore protiv projekta u ovim postupcima odobrenja (u glavnom postupku to znači da posljedice projekta ugrožavaju njihov život, njihovo zdravlje ili njihovu imovinu ili da su neprihvatljivo ometani mirisom, bukom, dimom, prašinom, potresima ili na drugi način)?
               U slučaju potvrdnog odgovora na pitanje 1.:
            
         
               2.
            
            
               Zahtijeva li pravo Unije, a osobito Direktiva 2011/92 svojom izravnom primjenjivosti negativan odgovor na obvezujući učinak prikazan u pitanju 1.?
            
         
      (1)  SL 2012, L 26, str. 1.